Решение на Общия съд (втори състав) от 13 декември 2017 г. — HQ/CPVO
(Дело T‑592/16)
„Публична служба — Срочно наети служители — Срочен договор — Решение за неподновяване — Явна грешка в преценката — Задължение за полагане на грижа — Принцип на добра администрация — Право на изслушване — Психически тормоз — Злоупотреба с власт — Отговорност“
1.      Жалби на длъжностните лица — Обжалване по съдебен ред на решението, с което се отхвърля подадената по административен ред жалба — Ефект — Сезиране на съда с жалба срещу оспорения акт — Изключение — Решение, което няма характер на потвърждение — Вземане под внимание на изложените в него мотиви
(членове 90 и 91 от Правилника за длъжностните лица)
(вж. т. 18—21)
2.      Длъжностни лица — Срочно наети служители — Назначаване — Подновяване на договор, сключен за определен срок — Право на преценка на администрацията — Задължение на администрацията за полагане на грижа — Отчитане на интересите на съответния служител — Съдебен контрол — Граници — Явна грешка в преценката — Понятие
(член 8 от Условията за работа на другите служители)
(вж. т. 26—31, 71 и 75)
3.      Длъжностни лица — Принципи — Право на защита — Задължение за изслушване на заинтересованото лице преди приемането на акт с неблагоприятни последици за него — Обхват
(член 41, параграф 2 от Хартата на основните права на Европейския съюз)
(вж. т. 81, 82 и 85)
4.      Длъжностни лица — Срочно наети служители — Назначаване — Неподновяване на договор, сключен за определен срок — Понятие за решение с неблагоприятни последици в областта на неподновяването на договор — Приемане на решението, без предварително да бъде дадена възможност на заинтересованото лице да изложи становището си — Нарушение на правото на изслушване
(вж. т. 83 и 84)
5.      Длъжностни лица — Срочно наети служители — Назначаване — Неподновяване на договор, сключен за определен срок — Твърдение за наличие на психически тормоз — Необходимост от връзка между тормоза и мотивите за решението за неподновяване
(член 12а от Правилника за длъжностните лица)
(вж. т. 94—96)
6.      Длъжностни лица — Психически тормоз — Понятие — Действия, чиято цел или чийто резултат е накърняване на доброто име на заинтересованото лице или влошаване на условията му на труд — Изискване действията да са многократни — Изискване действията да са извършени умишлено — Обхват — Липса на изискване за злонамереност на лицето, което упражнява тормоза
(член 12а, параграф 3 от Правилника за длъжностните лица)
(вж. т. 101—103)
7.      Жалби на длъжностните лица — Искане за обезщетение, свързано с искане за отмяна — Отхвърляне на искането за отмяна, което води до отхвърляне на искането за обезщетение
(член 91 от Правилника за длъжностните лица)
(вж. т. 128)
Предмет
Искане на основание член 270 ДФЕС, от една страна, за отмяна на решението на CPVO от 24 юни 2015 г. за неподновяване на договора на жалбоподателката и на решението на CPVO от 20 януари 2016 г. за отхвърляне на подадената по административен ред жалба и от друга страна, за присъждане на обезщетение за вредите, които жалбоподателката твърди, че е претърпяла
Диспозитив
1)
Отхвърля жалбата.
2)
Осъжда HQ да заплати съдебните разноски.